[{"text_idx": "#000000", "text": "Mae tirwedd helaeth a di-dor Parc Cenedlaethol Eryri yn un o\u2019i rinweddau unigryw. Nid oes fawr ddim llygredd golau yn y tirweddau hyn, sy\u2019n golygu awyr dywyll wirioneddol arbennig."}, {"text_idx": "#000002", "text": "Beth yw Gwarchodfa Awyr Dywyll?"}, {"text_idx": "#000004", "text": "Awyr Dywyll a Bywyd Gwyllt"}, {"text_idx": "#000005", "text": "Mae awyr wirioneddol dywyll, heb olau artiffisial fel goleuadau stryd, yn hynod bwysig i fywyd gwyllt y Parc Cenedlaethol."}, {"text_idx": "#000006", "text": "Mae ystlumod yn famaliaid nosol. Maent yn hela ac yn bwyta yn ystod y nos ac yn cysgu yn ystod y dydd. Mae golau cryf yn ystod y nos yn drysu rhai rhywogaethau ystlumod sy\u2019n sensitif i olau. Maent yn meddwl bod y nos yn ddydd, ac er mwyn osgoi cael eu hela, nid ydynt yn bwyta."}, {"text_idx": "#000007", "text": "Mae tylluanod yn ysglyfaethu llygod a chnofilod sy\u2019n effro yn y tywyllwch. Mae gan dylluanod lygaid anhygoel o soffistigedig sy\u2019n caniata\u0301u iddynt weld a hela ysglyfaeth mewn tywyllwch llethol."}, {"text_idx": "#000008", "text": "Mae llawer o adar yn defnyddio\u2019r haul, y lleuad a\u2019r se\u0302r i fynd o le i le. Gall golau artiffisial eu drysu ac amharu ar eu patrymau ymfudo."}]